pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กสร.เตรียมพร้อมผู้ประเมินสปก.ดีเด่นด้านแรงงานสัมพันธ์และสวัสดิการ
วันศุกร์ที่ 16 พฤศจิกายน 2561
กสร.เตรียมพร้อมผู้ประเมินสปก.ดีเด่นด้านแรงงานสัมพันธ์และสวัสดิการ
กรมสวัสดิการและคุ้มครองแรงงาน จัดอบรมผู้ประเมินคะแนน เตรียมพร้อมลงพื้นที่ตรวจสถานประกอบกิจการดีเด่นด้านแรงงานสัมพันธ์และสวัสดิการแรงงาน ประจําปี 2562 เน้นเป็นกลาง มีมาตรฐาน พร้อมเป็น  ผู้แนะนําที่ดี มุ่งส่งเสริมระบบแรงงานสัมพันธ์แบบทวิภาคี
นายวิวัฒน์ ตังหงส์ รักษาราชการแทนอธิบดีกรมสวัสดิการและคุ้มครองแรงงาน (กสร.) กล่าวในฐานะประธานเปิดการอบรมเตรียมความพร้อมผู้ทําหน้าที่ประเมินคะแนนสถานประกอบกิจการดีเด่นด้านแรงงานสัมพันธ์และสวัสดิการแรงงาน ประจําปี 2562 ว่าการส่งเสริมสถานประกอบกิจการให้มีระบบบริหารจัดการ ที่ดีด้านแรงงานสัมพันธ์และสวัสดิการแรงงาน เป็นภารกิจสําคัญประการหนึ่งของกสร. ซึ่งได้ดําเนินการมา อย่างต่อเนื่องทุกปีเพื่อส่งเสริมให้ลูกจ้างนายจ้างปรึกษาหารือกันด้วยระบบทวิภาคี โดยจัดให้มีกิจกรรมการ เชิญชวนให้สถานประกอบกิจการสมัครเข้าร่วมเป็นสถานประกอบกิจการดีเด่นด้านแรงงานสัมพันธ์และสวัสดิการแรงงานและมีการมอบรางวัลเพื่อเป็นการประกาศเกียรติคุณให้กับสถานประกอบกิจการที่สามารถบริหารจัดการระบบแรงงานสัมพันธ์และสวัสดิการแรงงานที่ดี ทั้งนี้ การที่จะได้รับการพิจารณาเป็นสถานประกอบกิจการที่มีระบบบริหารจัดการที่ดีด้านแรงงานสัมพันธ์และสวัสดิการแรงงานนั้น กสร.ได้มีการพัฒนาปรับเปลี่ยนรูปแบบการประเมินให้มีมาตรฐาน โดยให้สถานประกอบกิจการที่สมัครเข้าร่วมประเมินตนเอง เพื่อจะได้ทราบถึงระบบแรงงานสัมพันธ์และสวัสดิการแรงงานขององค์กรก่อนที่จะให้คณะทํางานในพื้นที่กรุงเทพมหานครและจังหวัดเข้ามาประเมินพิจารณาคะแนนให้สถานประกอบกิจการ
นายวิวัฒน์ กล่าวต่อว่า เพื่อให้การพิจารณาคะแนนสถานประกอบกิจการดีเด่นด้านแรงงานสัมพันธ์และสวัสดิการแรงงานมีมาตรฐานเป็นที่ยอมรับ กสร.จึงได้จัดอบรมให้ความรู้แก่ผู้ทําหน้าที่ประเมินคะแนน โดยมุ่งเน้นให้ผู้แทนสภาองค์การลูกจ้าง ผู้แทนสภาองค์การนายจ้าง และเจ้าหน้าที่ภาครัฐทั้งส่วนกลางและ ส่วนภูมิภาคที่ได้รับแต่งตั้งเป็นคณะทํางานพิจารณาประเมินคะแนนสถานประกอบกิจการดีเด่นด้านแรงงานสัมพันธ์และสวัสดิการแรงงาน ประจําปี 2562 มีความรู้ ความเข้าใจที่ถูกต้องในการพิจารณาประเมินคะแนนให้กับสถานประกอบกิจการในแต่ละคําถามตามที่กําหนดได้อย่างมีประสิทธิภาพ มีมาตรฐานเดียวกัน และมีความเป็นกลาง ซึ่งจะเป็นการสร้างความเชื่อมั่นในกระบวนการพิจารณาประเมินคะแนน นอกจากนี้ ผู้ประเมินจะต้องทําหน้าที่เป็นผู้ให้คําแนะนําที่ดี ให้กําลังใจแก่สถานประกอบกิจการที่ยังไม่สามารถดําเนินการได้ตามหลักเกณฑ์เพื่อนําไปพัฒนาระบบแรงงานสัมพันธ์ และรูปแบบการจัดสวัสดิการแรงงานในองค์กรให้ดียิ่งขึ้นต่อไป
รัฐบาลไทย-ข่าวทำเนียบรัฐบาล-ศูนย์วิจัยธนาคารออมสินประมาณการการขยายตัวทางเศรษฐกิจไทย (GDP) ปี 2562 จะขยายตัวอยู่ที่ร้อยละ 3.6 ชะลอตัวเมื่อเทียบกับปีที่ผ่านมา และในปี 2563 คาดว่าขยายตัวได้ร้อยละ 3.5
วันพฤหัสบดีที่ 25 กรกฎาคม 2562
ศูนย์วิจัยธนาคารออมสินประมาณการการขยายตัวทางเศรษฐกิจไทย (GDP) ปี 2562 จะขยายตัวอยู่ที่ร้อยละ 3.6 ชะลอตัวเมื่อเทียบกับปีที่ผ่านมา และในปี 2563 คาดว่าขยายตัวได้ร้อยละ 3.5
ศูนย์วิจัย ธ.ออมสินคาดว่าเศรษฐกิจไทยปี 2562 จะขยายตัวอยู่ที่ร้อยละ 3.6 ชะลอตัวเมื่อเทียบกับปีที่ผ่านมา ซึ่งเป็นผลกระทบจากสงครามการค้า และค่าเงินบาทที่แข็งค่าอย่างต่อเนื่องเป็นแรงกดดันต่อการส่งออกสินค้าและบริการ
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ศูนย์วิจัยธนาคารออมสิน คาดว่าเศรษฐกิจไทย ปี 2562 จะขยายตัวอยู่ที่ร้อยละ 3.6 ชะลอตัวเมื่อเทียบกับปีที่ผ่านมา ซึ่งเป็นผลกระทบจากสงครามการค้า และค่าเงินบาทที่แข็งค่าอย่างต่อเนื่องเป็นแรงกดดันต่อการส่งออกสินค้าและบริการ ประกอบกับหนี้ครัวเรือนที่ยังคงอยู่ในระดับสูง ส่งผลต่อกําลังซื้อของภาคครัวเรือน สําหรับเศรษฐกิจไทยปี 2563 คาดว่าจะขยายตัวได้ร้อยละ 3.5
การขยายตัวของเศรษฐกิจไทยปี 2562 มีปัจจัยสนับสนุนจาก
(1) สถานการณ์ทางการเมืองในประเทศที่กลับเข้าสู่ภาวะปกติ จะส่งผลให้ความเชื่อมั่นของนักลงทุนและผู้บริโภคปรับตัวดีขึ้น
(2) การลงทุนภาคเอกชนยังคงขยายตัวได้จากความต่อเนื่องของนโยบายภาครัฐและเม็ดเงินลงทุนจากต่างประเทศ (FDI) ประกอบกับตัวเลขส่งเสริมการลงทุนของ BOI ที่มีแนวโน้มเพิ่มขึ้น (3) มาตรการพยุงเศรษฐกิจผ่านบัตรสวัสดิการแห่งรัฐและมาตรการภาษีเพื่อส่งเสริมการใช้จ่ายในประเทศ เพื่ออัดฉีดเม็ดเงินลงสู่ระบบเศรษฐกิจของประเทศ ช่วยประคองกําลังซื้อของภาคครัวเรือน (4) อัตราดอกเบี้ยที่ทรงตัวอยู่ในระดับต่ําและราคาน้ํามันมีแนวโน้มลดลง เป็นผลดีต่อต้นทุนทางธุรกิจ (5) เสถียรภาพทางเศรษฐกิจด้านต่างประเทศยังคงอยู่ในเกณฑ์ดี ส่งผลดีต่อความเชื่อมั่นของนักลงทุนต่างประเทศ สําหรับปัจจัยเสี่ยงต่อเศรษฐกิจไทยในปี 2562 ได้แก่ (1) ผลกระทบจากสงครามการค้าระหว่างสหรัฐและจีน และค่าเงินบาทที่มีแนวโน้มแข็งค่าขึ้นอย่างต่อเนื่องเป็นแรงกดดันต่อการส่งออกสินค้าและบริการ (2) การใช้จ่ายของภาครัฐอาจต่ํากว่าเป้าหมาย เนื่องจากความล่าช้าในกระบวนการเบิกจ่าย และการประกาศใช้ พ.ร.บ. งบประมาณรายจ่ายประจําปีงบประมาณ พ.ศ. 2563 ที่อาจไม่เป็นไปตามแผน (3) เศรษฐกิจจีนที่ชะลอตัวลง กระทบต่อกําลังซื้อของชาวจีนซึ่งเป็นผู้ซื้อหลัก ส่งผลให้อสังหาริมทรัพย์ระดับ Hi-End มีแนวโน้มลดลง (4) หนี้ครัวเรือนที่ยังคงอยู่ในระดับสูง ขณะที่คุณภาพสินเชื่อมีแนวโน้มด้อยลง ส่งผลต่อกําลังซื้อของภาคครัวเรือน (5) เศรษฐกิจโลกที่ชะลอตัว ประกอบกับค่าเงินบาทแข็งค่า ส่งผลให้ภาคการท่องเที่ยวชะลอตัวลง
ด้านเสถียรภาพทางเศรษฐกิจอยู่ในเกณฑ์ดี แต่มีแนวโน้มด้อยลงจากการเกินดุลการค้าและดุลบริการที่ลดลง อัตราเงินเฟ้อทั่วไปชะลอตัวจากราคาน้ํามันที่มีแนวโน้มลดลง ขณะที่อัตราเงินเฟ้อพื้นฐานชะลอตัวลงตามกําลังซื้อภายในประเทศ ในขณะเดียวกันทิศทางการดําเนินนโยบายการเงินยังมีแนวโน้มผ่อนคลายเพื่อประคองเศรษฐกิจให้สามารถขยายตัวได้อย่างต่อเนื่อง ประกอบกับการใช้มาตรการดูแลเสถียรภาพระบบการเงิน (Macro Prudential) และมาตรการกํากับดูแลสถาบันการเงิน (Micro Prudential) รวมทั้งมาตรการดูแลการแข็งค่าของเงินบาทด้วยการลดปริมาณการขายพันธบัตรระยะสั้นของธนาคารแห่งประเทศไทย จะสามารถดูแลในจุดที่มีความเปราะบาง ทําให้เศรษฐกิจสามารถขยายตัวอย่างมีเสถียรภาพในระยะยาว ภายใต้แรงกดดันจากความเสี่ยงการชะลอตัวของเศรษฐกิจโลกและเศรษฐกิจของประเทศคู่ค้า
รัฐบาลไทย-ข่าวทำเนียบรัฐบาล-สธ. แนะแฟนบอล ดูบอลอย่างมีสติ พักผ่อนให้เพียงพอ
วันอังคารที่ 12 มิถุนายน 2561
สธ. แนะแฟนบอล ดูบอลอย่างมีสติ พักผ่อนให้เพียงพอ
โฆษกกระทรวงสาธารณสุข ขอให้แฟนบอลชาวไทยดูแบบกีฬา ไม่เล่นพนัน แนะนําให้เตรียมร่างกายพร้อมเชียร์บอลโลกปี 2018 พักผ่อนให้เพียงพอ โดยเฉพาะผู้มีโรคประจําตัว ควรเลือกอาหารที่ทําให้สดชื่นระหว่างดูบอล หลีกเลี่ยงเครื่องดื่มที่มีแอลกอฮอล์
วันนี้ (12 มิถุนายน 2561) นายแพทย์โอภาส การย์กวินพงศ์รองปลัดกระทรวงสาธารณสุข ให้สัมภาษณ์ว่าการแข่งขันฟุตบอลโลกที่จะมีขึ้นในวันที่14มิถุนายน– 15กรกฎาคม 2561กระทรวงสาธารณสุข ขอให้แฟนบอลชาวไทยดูการแข่งขันเป็นกีฬา ไม่เล่นพนัน และขอแนะนําให้ดูแลสุขภาพเนื่องจากการแข่งขันเป็นช่วงกลางคืน ทําให้ผู้ติดตามการแข่งขันต้องอดนอนติดต่อกันนานหลายวัน อาจส่งผลกระทบต่อสุขภาพได้โดยเฉพาะผู้ที่มีโรคประจําตัวเช่นเบาหวาน ความดันโลหิตสูงและผู้ทํางานที่มีความเสี่ยงสูง จะต้องชมการแข่งขันด้วยความระมัดระวังเป็นพิเศษหากพักผ่อนไม่เพียงพออาจทําให้ป่วยได้ง่ายดังนั้นควรหาเวลางีบหลับในช่วงพักเที่ยงตอนเย็นหรือในช่วงหัวค่ําก่อนการแข่งขันหรือดูย้อนหลังในช่วงวันหยุด นอกจากนี้ ในขณะชมการแข่งขันไม่ควรดื่มแอลกอฮอล์ ควรรับประทานอาหารที่ให้พลังงานไม่มากเช่น ฝรั่ง แอปเปิ้ล ชมพู่ มะม่วงหรือผลไม้ที่ช่วยในการขับถ่าย ส้ม มะละกอ สับปะรด ดื่มน้ําเปล่าให้มากขึ้น เพื่อเพิ่มความสดชื่น และไม่ให้น้ําหนักตัวเพิ่ม
“ในการชมฟุตบอลผ่านจอโทรทัศน์ควรให้อยู่ในระดับสายตา มีแสงสว่างเพียงพอ ไม่ควรนั่งชมในที่มืด หากชมเป็นเวลานานๆ ต้องนั่งอย่างถูกวิธีด้วยการนั่งบนเก้าอี้พร้อมห้อยขาลง ควรมีการเปลี่ยนอิริยาบถบ่อยๆ ออกกําลังกายยืดเหยียดกล้ามเนื้อ เพื่อผ่อนคลายกล้ามเนื้อทุกส่วน ลดอาการปวดเมื่อย”นายแพทย์โอภาสกล่าว
********************************** 12 มิถุนายน 2561
รัฐบาลไทย-ข่าวทำเนียบรัฐบาล-สปสช.ยืนยันไม่มีปัญหาวัคซีนมะเร็งปากมดลูก ที่ฉีดสำหรับเด็กหญิงชั้น ป.5 ตามชุดสิทธิประโยชน์หมดสต็อกหรือขาดช่วงแต่อย่างใด
วันพุธที่ 4 เมษายน 2561
สปสช.ยืนยันไม่มีปัญหาวัคซีนมะเร็งปากมดลูก ที่ฉีดสําหรับเด็กหญิงชั้น ป.5 ตามชุดสิทธิประโยชน์หมดสต็อกหรือขาดช่วงแต่อย่างใด
สปสช.ยืนยันไม่มีปัญหาวัคซีนมะเร็งปากมดลูก ที่ฉีดสําหรับเด็กหญิงชั้น ป.5 ตามชุดสิทธิประโยชน์หมดสต็อกหรือขาดช่วงแต่อย่างใด
วันที่ 29 มีนาคม 2561 ทันตแพทย์อรรถพร ลิ้มปัญญาเลิศ โฆษกสํานักงานหลักประกันสุขภาพแห่งชาติ (สปสช.) ชี้แจงประเด็นปัญหาวัคซีนป้องกันมะเร็งปากมดลูกหมดสต็อก โดยยืนยันว่าไม่มีปัญหาวัคซีนมะเร็งปากมดลูกที่ฉีดสําหรับเด็กหญิงชั้นประถมศึกษาปีที่ 5 ตามชุดสิทธิประโยชน์หมดสต็อกหรือขาดช่วงแต่อย่างใด ขณะนี้มีการจัดหาวัคซีนป้องกันมะเร็งปากมดลูกสําหรับฉีดในเด็กหญิง ป.5 เข็มที่ 2 เรียบร้อยแล้ว จํานวน 480,000 โดส และอยู่ระหว่างการจัดหาวัคซีนอีก 780,000 โดส โดยบริษัทผู้ผลิตวัคซีนยืนยันว่ามีวัคซีนจําหน่ายให้ประเทศไทยและสามารถจัดส่งได้ตามแผนปกติ ต่อการประชุมคณะอนุกรรมการจัดหายาและอุปกรณ์ทางการแพทย์ เมื่อวานนี้ (28 มีนาคม 2561)
สําหรับวัคซีนป้องกันมะเร็งปากมดลูก กรมควบคุมโรคกําหนดให้ต้องฉีดทั้งหมด คนละ 2 เข็ม และฉีดในเด็กหญิง ป. 5 โดยเข็มแรกของแต่ละรุ่นอายุจะเริ่มฉีดในเทอมการศึกษาแรก ระยะเวลาที่จะฉีดอยู่ระหว่างเดือนมิถุนายน - กรกฎาคม และฉีดอีกครั้งในเทอมการศึกษาที่ 2 การฉีดที่โรงเรียนในกรณีนี้จะเป็นการฉีดที่ครอบคลุมกลุ่มเป้าหมายได้อย่างชัดเจนมากที่สุด ซึ่งขณะนี้วัคซีนป้องกันมะเร็งปากมดลูกเข็มที่ 2 สําหรับกลุ่มเด็กนักเรียนชั้น ป.5 ปีการศึกษา 2560 ได้จัดหาและจ่ายให้ผู้รับผิดชอบฉีดวัคซีนเรียบร้อยแล้ว ในช่วงเดือนมกราคม 2561 จํานวนทั้งสิ้น 480,000 โดส ส่วนเข็มที่ 1 สําหรับเด็กนักเรียนหญิง ป.5 ปีการศึกษา 2561 จํานวน 780,000 โดส อยู่ระหว่างการจัดหา ซึ่งทางบริษัทผู้ผลิตและผู้จําหน่ายยืนยันว่าสามารถจัดส่งได้ทันตามแผนการฉีดในเดือนมิถุนายน - สิงหาคม 2561 (ซึ่งเป็นเทอมแรกของปีการศึกษา 2561 นี้) ดังนั้นจึงมั่นใจได้ว่า จะมีวัคซีนเข้ามาเพียงพอและทันต่อการใช้แน่นอน
ทันตแพทย์อรรถพร กล่าวว่า เข้าใจว่ากระแสข่าวที่ว่าวัคซีนป้องกันมะเร็งปากมดลูกขาดสต็อกนั้น อาจจะอยู่ในช่วงที่ประเทศไทยอยู่ระหว่างการเจรจาจัดหาวัคซีน เนื่องจากมีหลายประเทศต้องการใช้วัคซีน ดังนั้นการที่บริษัทวัคซีนจะยืนยันจํานวนที่สามารถจัดส่งได้จึงต้องใช้เวลา ซึ่งบริษัทก็สามารถยืนยันวัคซีนที่จะจัดหาให้ไทยได้อีก 780,000 โดส เมื่อวันที่ 28 มี.ค.ที่ผ่านมา
----------------------
รัฐบาลไทย-ข่าวทำเนียบรัฐบาล-ฝรั่งเศสพร้อมขับเคลื่อนความสัมพันธ์กับไทยในทุกมิติ และสนใจที่จะลงทุนในพื้นที่ EEC
วันจันทร์ที่ 4 มีนาคม 2562
ฝรั่งเศสพร้อมขับเคลื่อนความสัมพันธ์กับไทยในทุกมิติ และสนใจที่จะลงทุนในพื้นที่ EEC
ฝรั่งเศสพร้อมขับเคลื่อนความสัมพันธ์กับไทยในทุกมิติ และสนใจที่จะลงทุนในพื้นที่ EEC
วันนี้ (4 มี.ค. 62) เวลา 13.30 น. นายฌาก ลาปูฌ (Mr. Jacques Lapouge) เอกอัครราชทูตสาธารณรัฐฝรั่งเศสประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี เนื่องในโอกาสเข้ารับหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรีกล่าวสรุปสาระสําคัญดังนี้
นายกรัฐมนตรียินดีที่ได้พบกับออท.ฝรั่งเศสอีกครั้งหนึ่ง หลังจากที่ออท.ฝรั่งเศสเคยนําคณะสภาธุรกิจไทย-ฝรั่งเศส เข้าพบนายกรัฐมนตรีเมื่อปลายเดือนมกราคมที่ผ่านมา พร้อมทั้งแสดงความเสียใจต่อเหตุการณ์คนร้ายกราดยิงประชาชนที่เมืองสตราสบูร์ก เมื่อเดือนธันวาคม 2561 สะท้อนให้เห็นว่าความรุนแรงและภัยคุกคามไม่มีขอบเขตพรมแดนและมีผลกระทบต่อทุกชาติ ดังนั้นประชาคมโลก รวมทั้งไทยและฝรั่งเศสต้องร่วมมืออย่างใกล้ชิดในทุกมิติ รวมถึงการต่อต้านภัยคุกคามในรูปแบบต่างๆ
โอกาสนี้ ออท.ฝรั่งเศสแสดงความขอบคุณรัฐบาลไทยและประชาชนไทยในการต้อนรับอย่างอบอุ่นตั้งแต่เริ่มเข้ารับตําแหน่ง ทั้งสองฝ่ายยืนยันความสัมพันธ์อันดีระหว่างกัน มีการแลกเปลี่ยนการเยือนระดับสูงและการหารือในระดับผู้นําระหว่างสองประเทศในโอกาสต่างๆ เป็นปัจจัยสําคัญในการขับเคลื่อนความสัมพันธ์ให้แน่นแฟ้นยิ่งขึ้น โดยการเยือนฝรั่งเศสของนายกรัฐมนตรีในปีที่ผ่านมาได้ส่งเสริมความร่วมมือระหว่างไทยกับฝรั่งเศสในทุกมิติทั้งด้านการเมืองเศรษฐกิจ และสังคม ทั้งนี้ออท.ฝรั่งเศสกล่าวว่าประธานาธิบดีมาครงพร้อมจะมาเยือนประเทศไทยในช่วงที่ไทยดํารงตําแหน่งประธานอาเซียน ซึ่งจะเป็นการเปิดศักราชใหม่ของความสัมพันธ์ระหว่างไทยกับฝรั่งเศสอีกด้วย
ออท.ฝรั่งเศสกล่าวถึงเศรษฐกิจการค้าระหว่างไทยกับฝรั่งเศสว่ามีความสัมพันธ์กันมายาวนาน และหวังว่าการค้าการลงทุนของทั้งสองประเทศจะก้าวหน้ายิ่งขึ้น โดยขณะนี้ภาคเอกชนของฝรั่งเศสต่างแสดงความสนใจที่จะเข้ามาลงทุนในโครงการพัฒนาโครงสร้างพื้นฐานขนาดใหญ่ และในอุตสาหกรรมเป้าหมาย โดยเฉพาะในเขต EEC ซึ่งนายกรัฐมนตรีเห็นว่าฝรั่งเศสเป็นประเทศที่มีศักยภาพในการเป็นหุ้นส่วนสําคัญของไทย พร้อมขอให้เชื่อมั่นในเสถียรภาพทางเศรษฐกิจของไทย และให้ความมั่นใจในโอกาสการแข่งขันที่เท่าเทียมโปร่งใส และเป็นธรรม นอกจากนี้นายกรัฐมนตรียังประสงค์ให้ฝรั่งเศสถ่ายทอดองค์ความรู้ในสาขาที่มีความเชี่ยวชาญ ได้แก่ วิทยาศาสตร์ เทคโนโลยี นวัตกรรม การศึกษาและอาชีวะ เพื่อพัฒนาบุคลากรและทรัพยากรมนุษย์ของไทยให้พร้อมรองรับการเติบโตของพื้นที่ EEC ในอนาคต
ในตอนท้ายนายกรัฐมนตรีได้ฝากความระลึกถึงไปยังนายเอมานูว์แอล มาครง ประธานาธิบดีฝรั่งเศสด้วย
************
รัฐบาลไทย-ข่าวทำเนียบรัฐบาล-สิ่งที่ผู้ปกครองควรทำเพื่อดูแลจิตใจเด็กและวัยรุ่น
วันพุธที่ 13 พฤษภาคม 2563
สิ่งที่ผู้ปกครองควรทําเพื่อดูแลจิตใจเด็กและวัยรุ่น
ในสถานการณ์โควิด-19
-เปิดโอกาสให้เด็กระบายความรู้สึก
-อยู่ใกล้ชิดเด็ก
-ทํากิจวัตรให้เหมือนเดิม
-มีข้อตกลงในการใช้สื่อออนไลน์
-หลีกเลี่ยงการพูดถึงข้อมูลบิดเบือน
-เป็นตัวอย่างที่ดีในการจัดการอารมณ์
รัฐบาลไทย-ข่าวทำเนียบรัฐบาล-สคร.จัดเก็บเงินนำส่งรายได้แผ่นดิน 7 เดือนปีงบประมาณ 2563 รวมจำนวน144,922ล้านบาทสูงกว่าเป้าหมายสะสมร้อยละ 16 หรือคิดเป็นร้อยละ77ของเป้าหมายทั้งปี
วันพฤหัสบดีที่ 7 พฤษภาคม 2563
สคร.จัดเก็บเงินนําส่งรายได้แผ่นดิน 7 เดือนปีงบประมาณ 2563 รวมจํานวน144,922ล้านบาทสูงกว่าเป้าหมายสะสมร้อยละ 16 หรือคิดเป็นร้อยละ77ของเป้าหมายทั้งปี
ในเดือนเมษายน 2563 สคร.จัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ50 (กิจการฯ) จํานวน 43,74 ล้านบาท
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในเดือนเมษายน 2563 สคร.จัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ50 (กิจการฯ) จํานวน 43,74 ล้านบาท โดยส่วนใหญ่มาจาก บริษัท ปตท. จํากัด (มหาชน) ธนาคารออมสิน การไฟฟ้าฝ่ายผลิตแห่งประเทศไทยและธนาคารอาคารสงเคราะห์ส่งผลให้มีเงินนําส่งรายได้แผ่นดินสะสมจากรัฐวิสาหกิจและกิจการฯ ในช่วง 7 เดือนที่ผ่านมา (1 ตุลาคม 2562 –30 เมษายน 2563) จํานวน 144,922ล้านบาท สูงกว่าเป้าหมายสะสมร้อยละ 16 หรือคิดเป็นร้อยละ 77ของเป้าหมายทั้งปีงบประมาณ 2563 จํานวน 188,800 ล้านบาททั้งนี้รัฐวิสาหกิจที่นําส่งรายได้แผ่นดินสะสมสูงสุด 10 อันดับแรก ณ สิ้นเดือนเมษายน2563 โดยสรุปได้ดังนี้
หน่วย : ล้านบาท
ลําดับที่ รัฐวิสาหกิจ เงินนําส่งรายได้แผ่นดิน
1 บริษัทปตท. จํากัด (มหาชน) 29,198
2 การไฟฟ้าฝ่ายผลิตแห่งประเทศไทย 28,619
3 สํานักงานสลากกินแบ่งรัฐบาล 26,055
4 ธนาคารออมสิน 18,000
5 บริษัทท่าอากาศยานไทยจํากัด (มหาชน) 10,500
6 ธนาคารอาคารสงเคราะห์ 5,922
7 การไฟฟ้าส่วนภูมิภาค 5,733
8 การท่าเรือแห่งประเทศไทย 4,020
9 บริษัทกสทโทรคมนาคมจํากัด (มหาชน) 3,891
10 การทางพิเศษแห่งประเทศไทย 3,839
11 อื่นๆ 9,145
รวม 144,922
หมายเหตุ: ข้อมูลเงินนําส่งรายได้แผ่นดินของรัฐวิสาหกิจที่กระทรวงการคลัง โดย สคร. จัดเก็บ ซึ่งไม่รวมเงินนําส่งรัฐประเภทอื่น
เช่นภาษีหรือค่าธรรมเนียมอื่นๆ
สํานักนโยบายและแผนรัฐวิสาหกิจ สํานักงานคณะกรรมการนโยบายรัฐวิสาหกิจ
โทร.0 2298 5880-7 ต่อ 3157
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ และรัฐมนตรีอาเซียน ร่วมกันปลูกต้นไม้ริมลำธารของ Mandapa Ritz Carlton ก่อนเข้าร่วมประชุมรัฐมนตรีอาเซียนด้านโทรคมนาคมและเทคโนโลยีสารสนเทศ ครั้งที่ 18 ฯ
วันพฤหัสบดีที่ 6 ธันวาคม 2561
รมว.กระทรวงดิจิทัลฯ และรัฐมนตรีอาเซียน ร่วมกันปลูกต้นไม้ริมลําธารของ Mandapa Ritz Carlton ก่อนเข้าร่วมประชุมรัฐมนตรีอาเซียนด้านโทรคมนาคมและเทคโนโลยีสารสนเทศ ครั้งที่ 18 ฯ
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม ร่วมกับผู้แทนรัฐมนตรีต่างๆ จากประเทศอาเซียน ร่วมกันปลูกต้นไม้บริเวณสวนริมลําธารของ Mandapa Ritz Carlton ซึ่งเป็นสถานที่จัดการประชุม ก่อนเริ่มการประชุมรัฐมนตรีอาเซียนด้านโทรคมนาคมและเทคโนโลยีสารสนเทศ ครั้งที่ 18 ณ เมืองอูบุด ประเทศสาธารณรัฐอินโดนีเซีย อย่างเป็นทางการ โดยการประชุมครั้งนี้ มีประเด็นพิจารณาในหลายเรื่อง เช่น การอนุมัติงบประมาณจากกองทุน ASEAN ICT fund สําหรับปี 2562 รับทราบรายงานผลสําเร็จการดําเนินโครงการปี 2561 ภายใต้แผนแม่บท ASEAN ICT Master plan 2020 การพิจารณาร่างปฏิญญาอูบุด (Ubud Declaration) ร่างเอกสาร ASEAN framework on Digital Data governance และการหารือกับคู่เจรจาของอาเซียน ได้แก่ จีน ญี่ปุ่น สาธารณรัฐเกาหลี อินเดีย สหรัฐอเมริกา และ ITU เพื่อพิจารณากิจกรรมแผนงานและโครงการความร่วมมือที่จะดําเนินการร่วมกันในปี 2562 ต่อไป
***************************
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมห้องควบคุมการแข่งขัน Racing Control Room ที่ทันสมัยที่สุดแห่งหนึ่งของโลก ณ สนามช้าง อินเตอร์เนชั่นแนล เซอร์กิต จ.บุรีรัมย์
วันพุธที่ 9 พฤษภาคม 2561
นายกรัฐมนตรีเยี่ยมชมห้องควบคุมการแข่งขัน Racing Control Room ที่ทันสมัยที่สุดแห่งหนึ่งของโลก ณ สนามช้าง อินเตอร์เนชั่นแนล เซอร์กิต จ.บุรีรัมย์
นายกรัฐมนตรีเยี่ยมชมห้องควบคุมการแข่งขัน Racing Control Room ที่ทันสมัยที่สุดแห่งหนึ่งของโลก ณ สนามช้าง อินเตอร์เนชั่นแนล เซอร์กิต จ.บุรีรัมย์ พร้อมทดสอบสภาพสนามโดยขี่รถจักรยานยนต์ ยามาฮ่า รุ่น FJ-09 ระยะทางประมาณ 9.11 กม. หรือ 2 รอบสนาม
วันนี้ (7 พฤษภาคม 2561) พลเอก ประยุทธ์ จันทร์โอชา นายกรัฐมนตรี เยี่ยมชมห้องควบคุมการแข่งขัน (Racing Control Room) ที่ทันสมัยที่สุดแห่งหนึ่งของโลก ณ สนามช้าง อินเตอร์เนชั่นแนล เซอร์กิต จังหวัดบุรีรัมย์ ซึ่งเป็นสนามแข่งรถที่ได้รับการรับรองจากสมาพันธ์รถยนต์นานาชาติ ว่าเป็นสนามแข่งรถระดับมาตรฐาน เอฟไอเอ เกรด 1 (FIA Grade 1) ใช้จัดการแข่งขันรถสูตรหนึ่ง (ฟอร์มูลาวัน) และได้รับการรับรองจากสมาพันธ์จักรยานยนต์นานาชาติ (FIM) ว่าเป็นสนามแข่งรถระดับมาตรฐาน เอฟไอเอ็ม เกรด เอ (FIM Grade A) สามารถใช้จัดการแข่งขันโมโตจีพีได้
ทั้งนี้ พื้นที่โดยรวมของสนามประมาณ 700 กว่าไร่ จํานวนโค้งของสนามทั้งหมด 12 โค้ง ปริมาณความจุที่สนามรองรับได้คือ 50,000 คน โดยเจ้าหน้าที่ผู้ปฏิบัติงานในสนามแข่งขันส่วนใหญ่เป็นคนท้องถิ่น ซึ่งได้ถูกส่งไปฝึกอบรมยังสนามต่างประเทศอย่างสม่ําเสมอ เพื่อพัฒนาทักษะตามมาตรฐานสากล ให้มีความเชี่ยวชาญพิเศษเฉพาะด้าน ช่วยสร้างโอกาส สร้างรายได้ในการประกอบอาชีพที่สําคัญและเป็นความภาคภูมิใจของคนพื้นที่
โอกาสนี้ นายกรัฐมนตรียังทดสอบสภาพสนาม โดยขี่รถจักรยานยนต์ ยามาฮ่า รุ่น FJ-09 ระยะทางประมาณ 9.11 กิโลเมตร หรือ 2 รอบสนาม
ทั้งนี้ ประเทศไทยได้รับสิทธิ์เป็นเจ้าภาพจัดการแข่งขันจักรยานยนต์ชิงแชมป์โลก สนามที่ 15 รายการ PTT Thailand Grand Prix ณ สนามช้าง อินเตอร์เนชั่นแนล เซอร์กิต จังหวัดบุรีรัมย์ ระหว่างวันที่ 5 - 7 ตุลาคม 2561 และจัดต่อเนื่องเป็นระยะเวลา 3 ปี ติดต่อกัน ซึ่งเป็นครั้งแรกที่ประเทศไทยได้รับเกียรติเป็นเจ้าภาพจัดการแข่งขัน โดยเป็นความร่วมมือระหว่างภาครัฐ ภาคเอกชน และประชาชนตามแนวทางประชารัฐ สอดคล้องกับนโยบายสําคัญของรัฐบาลในการส่งเสริมการท่องเที่ยวเชิงกีฬา (Sport Tourism) สนับสนุนให้ชาวบุรีรัมย์ร่วมมือกันพัฒนาเมืองให้เป็นเมืองท่องเที่ยว ยกระดับสู่การเป็นมหานครแห่งกีฬาระดับโลก ต่อยอดเศรษฐกิจชุมชน สร้างรายได้ให้กับประชาชนและผู้ประกอบการในพื้นที่ ทั้งยังเป็นการคืนความสุขให้คนไทยทั้งชาติ โดยขณะนี้ทุกภาคส่วนที่เกี่ยวข้องทั้งระดับประเทศ ระดับภูมิภาค และระดับพื้นที่มีความพร้อม 100 เปอร์เซ็นต์
-------------------
สํานักโฆษก
รัฐบาลไทย-ข่าวทำเนียบรัฐบาล-รมต.นร. ออมสินฯ เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากคณะบุคคลขององค์กรภาครัฐและเอกชน
วันศุกร์ที่ 13 มกราคม 2560
รมต.นร. ออมสินฯ เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากคณะบุคคลขององค์กรภาครัฐและเอกชน
นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากคณะบุคคลขององค์กรภาครัฐและเอกชน
วันนี้ (13 มกราคม 2560) เวลา 13.30 น. ณ ห้องประชุม 109 อาคารสํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากคณะบุคคลขององค์กรภาครัฐและเอกชน
ทั้งนี้ รัฐมนตรีประจําสํานักนายกรัฐมนตรีได้รับมอบเงินบริจาคจํานวนเงิน 500,000 บาท จาก ตัวแทนคณะนักศึกษาวิทยาลัยป้องกันราชอาณาจักร (วปอ.) รุ่นที่ 57 และตัวแทนกลุ่มธุรกิจน้ําตาล บริษัท มิตรพล จํากัด บริจาคเงินจํานวน 1,000,000 บาท ตามลําดับ เพื่อสมทบทุนช่วยเหลือผู้ประสบอุทกภัยในภาคใต้
โอกาสนี้ รัฐมนตรีประจําสํานักนายกรัฐมนตรีได้กล่าวขอบคุณคณะทั้ง 2 ดังกล่าวที่มามอบเงินช่วยเหลือในครั้งนี้ พร้อมกล่าวเพิ่มเติมว่าในวันอาทิตย์ที่ 15 มกราคม 2560 ประชาชนหรือหน่วยงานภาครัฐหรือเอกชนใด ที่มีความประสงค์ที่จะร่วมแรงร่วมใจกัน ช่วยเหลือพี่น้องประชาชนภาคใต้ที่ประสบปัญหา น้ําท่วมขณะนี้ สามารถร่วมบริจาคผ่านรายการ “ประชารัฐร่วมใจ ช่วยอุทกภัยภาคใต้” โดยงานจะเริ่มในเวลา 18.00 น.- 20.00 น. ณ ตึกสันติไมตรี ทําเนียบรัฐบาล
********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ลงพื้นที่ตรวจเยี่ยมการดำเนินงานบำบัดรักษาผู้ติดยาเสพติดในพื้นที่ จ.ชลบุรี
วันจันทร์ที่ 25 พฤศจิกายน 2562
รัฐมนตรีว่าการกระทรวงยุติธรรม ลงพื้นที่ตรวจเยี่ยมการดําเนินงานบําบัดรักษาผู้ติดยาเสพติดในพื้นที่ จ.ชลบุรี
นายสมศักดิ์ เทพสุทิน รัฐมนตรีว่าการกระทรวงยุติธรรม ลงพื้นที่ตรวจเยี่ยมการดําเนินงานด้านการบําบัดรักษาและฟื้นฟูสมรรถภาพผู้ติดยาเสพติด ในระบบสมัครใจและระบบบังคับบําบัด เพื่อสร้างขวัญและกําลังใจแก่เจ้าหน้าที่ผู้ปฏิบัติงาน
วันศุกร์ที่ ๒๒ พฤศจิกายน ๒๕๖๒ ณ หน่วยบัญชาการต่อสู้อากาศยานและรักษาฝั่ง (สอ.รฝ.) อําเภอสัตหีบ จังหวัดชลบุรี นายสมศักดิ์ เทพสุทิน รัฐมนตรีว่าการกระทรวงยุติธรรม ลงพื้นที่ตรวจเยี่ยมการดําเนินงานด้านการบําบัดรักษาและฟื้นฟูสมรรถภาพผู้ติดยาเสพติด ในระบบสมัครใจและระบบบังคับบําบัด เพื่อสร้างขวัญและกําลังใจแก่เจ้าหน้าที่ผู้ปฏิบัติงาน ทั้งนี้ ได้ติดตามผลการดําเนินงาน พร้อมทั้งรับฟังปัญหา อุปสรรค ข้อเสนอแนะ อันจะนําไปสู่การพัฒนาแนวนโยบายให้การปฏิบัติงานเกิดสัมฤทธิผลอย่างแท้จริง โดยมี นายนิยม เติมศรีสุข เลขาธิการคณะกรรมการป้องกันและปราบปรามยาเสพติด (เลขาธิการ ป.ป.ส.) พร้อมด้วยผู้บริหารกระทรวงยุติธรรม และหน่วยงานที่เกี่ยวข้องในพื้นที่เข้าร่วมฯ
จากนั้น รัฐมนตรีว่าการกระทรวงยุติธรรม และคณะ เดินทางมา ณ โรงเรียนวิวัฒน์พลเมืองกองทัพเรือ ๒ เพื่อตรวจเยี่ยมการดําเนินงานในระบบบังคับบําบัด ซึ่งเปิดดําเนินการตั้งแต่ ปี ๒๕๔๖ โดยรับผู้เข้ารับการฟื้นฟูสมรรถภาพผู้ติดยาเสพติดจากสํานักงานคุมประพฤติจังหวัดชลบุรี และจังหวัดใกล้เคียง โดยใช้หลักสูตรมาตรฐานแกนกลาง ประกอบด้วย กระบวนการกลุ่ม กระบวนการให้ความรู้ การสร้างงานสร้างอาชีพ และการปฏิบัติ ในการนี้ รัฐมนตรีว่าการกระทรวงยุติธรรม ได้แนะแนวทางการแก้ปัญหาที่ต้นเหตุโดยการให้ความรู้กับผู้ปกครองเพื่อจะได้ช่วยดูแลบุตรหลานอย่างใกล้ชิดโดยจะนําเป็นประเด็นหารือต่อไป
เวลา ๑๔.๓๐ น. ได้เดินทางต่อมายัง โรงพยาบาลส่งเสริมสุขภาพตําบลหนองไม้แดง (รพ.สต.หนองไม้แดง) อําเภอเมืองชลบุรี จังหวัดชลบุรี เพื่อตรวจเยี่ยมการดําเนินงานบําบัดรักษาแบบสมัครใจ ซึ่ง รพ.สต.หนองไม้แดง เปิดให้บริการคลินิกบําบัดยาเสพติด เพื่อช่วยสนับสนุนโรงพยาบาลจังหวัดและโรงพยาบาลอําเภอที่มีผู้เข้ารับการบําบัดจํานวนมาก ซึ่งผู้ที่เข้ารักษามีทั้งในส่วนที่ประสงค์เข้ามารักษาเอง และในส่วนสถานประกอบการแจ้งส่งตัวพนักงานเข้ารับการบําบัดรักษา
ทั้งนี้ การลงพื้นที่ตรวจเยี่ยมการดําเนินงานด้านการบําบัดรักษาของ รัฐมนตรีว่าการกระทรวงยุติธรรม ในครั้งนี้ เพื่อขับเคลื่อนงานตามนโยบายรัฐบาลเร่งด่วนในการแก้ไขปัญหายาเสพติดของ พลเอก ประยุทธ์ จันทร์โอชา นายกรัฐมนตรี โดย รัฐมนตรีว่าการกระทรวงยุติธรรม ได้ให้ความสําคัญกับการแก้ไขปัญหาผู้เสพ
ผู้ติดยาเสพติดโดยเฉพาะในเรื่องของมาตรฐานและคุณภาพการบําบัดรักษาและฟื้นฟูสมรรถภาพผู้ติดยาเสพติด ตลอดจนการติดตาม ดูแลและให้ความช่วยเหลือหลังการบําบัด เพื่อให้ผู้ป่วยยาเสพติดสามารถเลิกยาเสพติด และกลับมามีคุณภาพชีวิตที่ดี เป็นทรัพยากรที่สําคัญของประเทศต่อไป
รัฐบาลไทย-ข่าวทำเนียบรัฐบาล-ครม.มีมติเห็นชอบขยายเวลาการลดอัตราภาษีมูลค่าเพิ่ม ออกไปอีก 1 ปี ตั้งแต่ 1 ต.ค.59 - 30 ก.ย.60
วันเสาร์ที่ 22 ตุลาคม 2559
ครม.มีมติเห็นชอบขยายเวลาการลดอัตราภาษีมูลค่าเพิ่ม ออกไปอีก 1 ปี ตั้งแต่ 1 ต.ค.59 - 30 ก.ย.60
ครม.มีมติเห็นชอบขยายเวลาการลดอัตราภาษีมูลค่าเพิ่ม ออกไปอีก 1 ปี ตั้งแต่ 1 ต.ค.59 - 30 ก.ย.60
วันนี้ ( 13 ก.ย.59) เวลา 14.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมี พลเอก ประยุทธ์ จันทร์โอชา นายกรัฐมนตรี เป็นประธานฯ นายกอบศักดิ์ ภูตระกูล ผู้ช่วยรัฐมนตรีประจําสํานักนายกรัฐมนตรี ได้เปิดเผยว่าที่ประชุมคณะรัฐมนตรีมีมติเห็นชอบการขยายเวลาการลดอัตราภาษีมูลค่าเพิ่ม และอนุมัติหลักการร่างพระราชกฤษฎีกาออกตามความในประมวลรัษฎากร ว่าด้วยการลดอัตราภาษีมูลค่าเพิ่ม (ฉบับที่ ..) พ.ศ. .... ตามที่กระทรวงการคลังเสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้
สาระสําคัญของร่างพระราชกฤษฎีกา
1. กําหนดให้ยกเลิกพระราชกฤษฎีกาออกตามความในประมวลรัษฎากรว่าด้วยการลดอัตราภาษีมูลค่าเพิ่ม (ฉบับที่ 592) พ.ศ. 2558
2. กําหนดให้ลดอัตราภาษีมูลค่าเพิ่มตามมาตรา 80 แห่งประมวลรัษฎากร และคงจัดเก็บในอัตรา ดังต่อไปนี้ โดยให้มีผลใช้บังคับตั้งแต่วันที่ 1 ตุลาคม 2559
2.1 ร้อยละ 6.3 สําหรับการขายสินค้า การให้บริการ หรือการนําเข้าทุกกรณี ซึ่งความรับผิดในการเสียภาษีมูลค่าเพิ่มเกิดขึ้นตั้งแต่วันที่ 1 ตุลาคม 2559 ถึงวันที่ 30 กันยายน 2560
2.2 ร้อยละ 9 สําหรับการขายสินค้า การให้บริการ หรือการนําเข้าทุกกรณี ซึ่งความรับผิดในการเสียภาษีมูลค่าเพิ่มเกิดขึ้นตั้งแต่วันที่ 1 ตุลาคม 2560 เป็นต้นไป
สําหรับการดําเนินการดังกล่าว นายกอบศักดิ์ฯ ผู้ช่วยรัฐมนตรีประจําสํานักนายกรัฐมนตรี กล่าวว่าสืบเนื่องจากปี 2559 เศรษฐกิจไทยกําลังอยู่ในช่วงของการฟื้นตัวและเริ่มขยายตัวได้ดีขึ้นอย่างต่อเนื่อง จากปีที่แล้วขยายตัวที่ 2.8 และขยายตัว 3.2 และ 3.5 ในไตรมาสที่หนึ่งและไตรมาสที่สองของปีนี้ ขณะที่สถานการณ์เศรษฐกิจโลกยังมีความอ่อนแอและมีความผันผวนในตลาดการเงินของโลกอย่างต่อเนื่อง ซึ่งภายใต้สถานการณ์เศรษฐกิจดังกล่าว เพื่อรักษาแรงส่งและการฟื้นตัวของเศรษฐกิจ โดยเฉพาะด้านการบริโภค การลงทุน รวมถึงการสร้างความเชื่อมั่นให้กับภาคธุรกิจ และไม่ให้ส่งผลกระทบต่อการครองชีพในเรื่องของราคาสินค้าและบริการกับประชาชน คณะรัฐมนตรีจึงได้มีมติเห็นชอบให้ขยายเวลาการลดอัตราภาษีมูลค่าเพิ่มดังกล่าวต่อไปอีก 1 ปี ตั้งแต่วันที่ 1 ตุลาคม 2559 ถึงวันที่ 30 กันยายน 2560
-------------------------
กลุ่มประชาสัมพันธ์และเผยแพร่ สํานักโฆษก